Държавен вестник, бр. 64, 2015 г., стр. 23

БРОЙ  64	
Д Ъ Р Ж А В Е Н  В Е С Т Н И К 	
СТР.  23  
(9) Собственото, бащиното и фамилното 
име на лицето се възстановяват така, както са 
вписани в акта за раждане преди принудител-
ната промяна, с изключение на окончанията в 
бащиното и фамилното име, които по волята 
на лицето могат да се премахнат. 
(10) Редът за определяне на променено име е:
1. собственото име се определя по волята 
на лицето, а за непълнолетните лица – от 
техните родители или настойници; 
2. бащиното и фамилното име се формират 
по реда на глава втора, раздел II от Закона за 
гражданската регистрация, когато родителите 
са възстановили името си; когато родителите 
не са възстановили името си и са починали, 
бащиното и фамилното име се вписват съ-
гласно името на родителя преди принудител-
ната промяна или се запазват, каквито са в 
момента, според волята на лицето.
(11) Когато са налице условията за възста-
новяване и промяна на името, длъжностното 
лице по гражданското състояние изготвя ре-
шение за възстановяване или за промяна на 
име. С решението си длъжностното лице по 
гражданското състояние може да направи и 
отказ за възстановяване и промяна на име. 
Решението се изготвя по реда на чл. 59, ал. 2 
от Административнопроцесуалния кодекс. Ре-
шението се връчва на лицето или се изпраща с 
обратна разписка на посочения от него адрес.
(12) Решението се изготвя в три еднооб-
разни екземпляра – за лицето, за отразяване 
в акта му за раждане, за съхранение към 
заявлението (молбата). 
(13) Решението подлежи на обжалване 
по реда на Административнопроцесуалния 
кодекс. 
(14) След влизане в сила на решението по 
ал. 11 възстановеното и промененото име се 
отразява по реда на чл. 31, ал. 4 и чл. 84 във:
1. акта за раждане на лицето;
2. акта за сключен граждански брак, когато 
за лицето има съставен такъв и е направено 
искане по реда на чл. 74, ал. 5 от Закона за 
гражданската регистрация;
3. актовете за раждане, където лицето, 
възстановило или променило името си, е 
родител, когато е направено искане по реда 
на чл. 74, ал. 4 от Закона за гражданската 
регистрация; 
4. акта за смърт на починало лице;
5. регистъра на населението. 
(15) За вписване на възстановено или про-
менено име в акт за сключен граждански брак 
длъжностното лице по гражданското състоя-
ние от общинската администрация, където се 
съхранява актът за сключен граждански брак, 
служебно се снабдява със заверено копие от 
акта за раждане на лицето, в който е отразе-
но възстановеното или промененото име. За 
вписване на възстановено или променено име 
в актовете по ал. 14, т. 3 длъжностното лице 
по гражданското състояние от общинската 
администрация, където се съхранява актът, 
служебно се снабдява и със заверено копие 
от акта за сключен граждански брак.
(16) Когато е възстановено името на 
починало лице, длъжностното лице по 
гражданското състояние изготвя заверено 
копие от акта за раждане и го изпраща на 
длъжностното лице по гражданското състо-
яние по местосъхранение на акта за смърт, 
ако то е различно от местосъхранението на 
акта за раждане. Въз основа на полученото 
заверено копие от акта за раждане, в който 
е отразено възстановеното име, длъжностно-
то лице по гражданското състояние вписва 
възстановеното име в акта за смърт. Ако 
починалото лице е променило фамилното 
си име при сключване на граждански брак, 
длъжностното лице по гражданското със-
тояние служебно се снабдява със заверено 
копие от акта за граждански брак. В този 
случай фамилното име в акта за смърт се 
вписва съгласно вписаното в акта за сключен 
граждански брак.“
§ 5. В чл. 121 се създава ал. 4:
„(4) Кметът на общината определя адреси 
за включване в националния класификатор 
на настоящите и постоянните адреси само 
когато в тях има жилищна сграда, общежитие, 
хотел, мотел, почивен дом или друго място 
за подслон и същите са годни за обитаване.“
§ 6. В чл. 123, ал. 2 се създава изречение 
второ:
„За лицата, адресно регистрирани в обще-
житие, хотел, мотел, почивен дом или друго 
място за подслон, в електронните лични 
регистрационни картони вместо апартамент 
се отразява номер на стая.“
§ 7. В чл. 139 се правят следните изменения 
и допълнения:
1. В ал. 2 се създава изречение второ:
„Когато в представения документ за соб-
ственост на имота няма вписани наименование 
на локализационна единица и номер, допъл-
нително се представя удостоверение, издадено 
от компетентните структури в общинската 
администрация, отговорни за териториално-
селищното устройство, или от отдел „Местни 
данъци и такси“, което удостоверява адреса, 
на който се намира този имот.“ 
2. Създава се ал. 4:
„(4) Не се допуска извършване на адресна 
регистрация в хотел, мотел, почивен дом или 
друго място за подслон за повече от четири 
месеца, когато предходният адрес на лицето 
е описвал аналогично място в рамките на 
общината.“
§ 8. В глава пета се създава раздел III с 
чл. 140а:
„Раздел III
Извършване на проверка
Чл. 140а. (1) При извършване на проверката 
по чл. 99б, ал. 1 от Закона за гражданската 
регистрация комисията установява следното: